Fuzzy Haskins

Clarence Eugene «Fuzzy» Haskins (født 8. juni 1941 i Elkins i Vest-Virginia, død 17. mars 2023 i Grosse Pointe Woods i Michigan) var en USA-amerikansk doo-wop- og funk-sanger, kjent fra Parliament-Funkadelic. Sammen med femten andre medlemmer av gruppa blei han i 1997 innvotert i Rock and Roll Hall of Fame.Omtale på nettstedet til Rock and Roll Hall of Fame; besøkt 21. desember 2015. 

På slutten av 1950-tallet starta Haskins, sammen med blant andre George Clinton, vokalgruppa The Parliaments, først som en barbershop-kvintett. De fikk etter hvert utgitt en del singelplater på ulike selskaper. Rundt 1970 slo de seg sammen med backingmusikerne Funkadelic. Gruppene opptrådte både separat og sammen i ulike kombinasjoner, det som er blitt kjent som funk-kollektivet Parliament-Funkadelic eller P-Funk.  Haskins var med i kollektivet – som sanger, låtskriver og tidvis gitarist – fram til 1977.Oversikt på nettstedet Allmusic.com; besøkt 29. januar 2016.

Han spilte inn og produserte et soloalbum i 1976, A Whole Nother Thang, med blant andre P-Funk-medlemmene Tiki Fulwood, Cordell Mosson og Bootsy Collins.Omtale av plata på nettstedet Discogs.com; besøkt 29. januar 2016.  To år seinere kom Radio Active.Omtale av plata på nettstedet Discogs.com; besøkt 29. januar 2016. I 1981 danna Haskins sammen med Calvin Simon og Grady Thomas, som også hadde forlatt P-Funk-kollektivet, et nytt band under navnet Funkadelic, som gav ut albumet Connections & Disconnections (seinere nyutgitt med tittelen Who's a Funkadelic? i 1992).Omtale på nettstedet Discogs.com; besøkt 29. januar 2016. 

Fra slutten av 1990-tallet turnerte Haskins med funk-kollektiv-varianten Original P.Radioprogrammet «Choc'Let Fonkin out for 2015 with guest Original P, co hosted by Stozo-da Klown» på Blogtalkradio.com; besøkt 29. januar 2016.

 Referanser 
Artikkel om Parliament-Funkadelic i Michael Ray: Disco, Punk, New Wave, Heavy Metal, and More. Music in the 1970s and 1980s, Britannica Educational Publishing  2012, ISBN 9781615309122, side 128–130.

 Eksterne lenker 


Kategori:Sangere fra USA
Kategori:Medlemmer av Rock and Roll Hall of Fame (gruppemedlem)
Kategori:Personer fra Randolph County i Vest-Virginia